Битка код Аркадиополиса вођена је 970. године између снага Византијског царства предвођених Вардом Склиром са једне и руским снагама, појачаним бугарским, печенешким и мађарским одредима са друге стране. Претходних година, руски владар Светослав освојио је Бугарску и, као моћнији сусед, одмах се сукобио са Византијом. Руске снаге напредовале су кроз Траију ка Цариграду, када су их дочекале византијске снаге под Склиром. Имајући мање људи од Руса, Склир је припремио заседу и напао Русе делом својих снага, док је остатке поставио у заседу у коју је, повлачећи се, навукао непријатеља. Остатак руске војске се након продора Византинаца повукао у паници, трпивши велике губитке приликом прогона. Византијска победа код Аркадиополиса значајна је јер је омогућила Јовану I Цимискију да учврсти своју власт и да организује велику експедицију која је истерала Светослава са Балкана наредне године.